Kamu bisa jelasin ke aku soal Bambang Pamungkas dalam bahasa jawa?

Bambang Pamungkas () ya iku juru main bal-balan timnas Indonésia. Bambang Pamungkas lumrahé diundang nganggo jeneng Bépé. Saiki Bambang main ana ing tim Persija Jakarta, tim kang main ana ing Liga Indonèsia. Bambang posisinè dadi penyerang ana ing tim iki. Ana ing Persija, Bambang nganggo nomer 20. Pemain kang dhuwuré 170 cm iki kaloka nduwé sundulan kang akurat. Nalika main ana ing tim rumaja Jawa Tengah. Bambang naté dinobataké dadi juru main paling apik ana ing piala Haornas. Bambang uga natè dadi juru main kang ngegolkè paling akèh kanggo Indonésia ana ing Piala Asia U-19 Grup V, kanthi 7 gol. Debut pisanan kang dilakoni Banbang Pamungkas bareng timnas senior ya iku 2 Juli 1999. Debutè Bambang nalikanè timnas Indonésia main mungsuh Litowen. Bambang nalika semono isih umur 18 taun, bisa ngegolké sapisan. Tetandhingan debutè Bambang kanthi asil akir ya iku 2-2 padha ampuhè. Bambang suksès ngegolke pindho ana ing debut pisananè ing Liga Indonèsia. Bambang uga natè ngabung karo EHC Norad salah siji tim kang ana ing Walanda. Amarga kurang bisa adhaptasi karo kahanan ing éropa, Bambang banjur disilihkè marang tim Persija Jakarta. Ana ing taun candhakè Bambang dadi juru main kang paling akèh ngegolkè ana ing kejuaraan Piala Tiger lan nalika semono Indonèsia dadi juara nomer 2. Bambang ngrampungi karir ana ing timnas Indonèsia sawise kompetisi Piala AFF taun 2014 ya iku nalika Indonésia mungsuh Malaysia sasi Desember 2014. Sakdawanè mèlu timnas Garudha (sebutan kanggo timnas Indonèsia) Bambang wis gawè 38 gol ana ing 86 penampilanè.